E posibilă distanţarea la grădiniţă? Copiii vor trebui să stea la o distanţă de 1,5 metri.
O distanţă de 1,5 metri unul faţă de altul vor trebui să păstreze copiii care se vor întoarce la grădinițe. Mădălina Ion nu ştie dacă va putea primi copiii la grădiniţă pe 15 iunie. Triajul epidemiologic se va face zilnic.
Dacă ești părinte, trebuie să afli că directorii
grădiniţelor private nu ştiu în aceste momente dacă vor putea pune în practică
recomandările autorităţilor. În două săptămâni, creşele şi grădiniţele vor
primi copii, însă nimeni nu poate da garanţii că cei mici vor sta la distanţă
unul faţă de celălalt. Dar cum să îi explici copilului că nu are voie să
împartă jucăriile cu un alt coleg?Uite ce spune Mădălina Ion, directoarea unei
grădiniţe private: "Acum preocuparea noastră este să vedem cum facem de la 4
care au voie la grădiniţă, până la 15, numărul nostru de copii şi care aşteaptă
să vină la grădiniţă“.Cei mai fericiţi sunt cei care au un astfel de
loc de joacă, însă, din păcate şi aici cei mici trebuie să păstreze distanţa."Până acum i-am învăţat să îmbrăţişeze, să fie
tandri, să fie buni, să se apropie unii de ceilalţi şi acum dintr-o dată
trebuie să le spunem să stea departe, să nu se atingă, nu ştiu cum va funcţiona“, mai spune Mădălina Ion.